പ്രായപൂര്ത്തിയാവാത്ത പെണ്കുട്ടിയെ മാനഭംഗപ്പെടുത്താന് ശ്രമിച്ചയാള് പിടിയില് കൊല്ലം: ആയുര്വേദ ചികിത്സാ കേന്ദ്രത്തില് പിതാവിനൊപ്പമെത്തിയ പ്രായപൂര്ത്തിയാവാത്ത പെണ്കുട്ടിയെ മാനഭംഗപ്പെടുത്താന് ശ്രമിച്ചയാള് പടിയില്. കിളികൊല്ലൂര് കല്ലുംതാഴം സാദത്ത് നഗര് 100 എ റഹ്മത്ത് മന്സിലില് ഷാജഹാന് സബ്ജാന്45 ആണ് പിടിയിലായത്. മൈലപ്പൂര് എ.കെ.എം.എച്ച്.എസിന് സമീപം വാടകയ്ക്ക് താമസിക്കുകയാണ് ഇയാള്. മാലിക്കര പള്ളിക്ക് സമീപം നടത്തുന്ന ആയുര്വേദ ചികിത്സാ കേന്ദ്രത്തില് വച്ചാണ് പെണ്കുട്ടിയോട് മോശമായി പെരുമാറിയത്. പെണ്കുട്ടി ഇക്കാര്യം അച്ഛന്റെ ശ്രദ്ധയില്പ്പെടുത്തി. തുടര്ന്ന് കിളികൊല്ലൂര് പൊലീസ് സ്റ്റേഷനില് നല്കിയ പരാതിയെ തുടര്ന്നാണ് ഇയാള്ക്കെതിരെ കേസെടുത്തത്. സംഭവത്തിന് ശേഷം മലപ്പുറം ഭാഗത്ത് ഒളിവിലായിരുന്നു ഷാജഹാന്. കിളികൊല്ലൂര് സി.ഐ കെ.വിനോദ്, സബ് ഇന്സ്പെക്ടര്മാരായ എ.പി. അനീഷ്, വി.എസ്. ശ്രീനാഥ്, എ.എസ്.ഐമാരായ സന്തോഷ്കുമാര്, ലതിക, ഡെല്ഫിന് ബോണഫസ്, എസ്.സി.പി.ഒ ഷിഹാബുദ്ദീന്, സി.പി.ഒ സാജ് എന്നിവരടങ്ങിയ സംഘമാണ് പ്രതിയെ പിടികൂടിയത്. ഇയാളെ റിമാന്ഡ് ചെയ്തു.